text: Horsens-rytter vandt over verdensstjerne
  10 august 2011 kl. 20.11
  Onsdag aften vandt den professionelle Horsens-rytter Kasper Klostergaard fra Saxo Bank Sungard over den italienske stjerne Ivan Basso i cykelløbet Rundt om Lunden.
  Den italienske stjerne har ellers vundet det anerkendte cykelløb Giro d'Italia i år, men i Horsens måtte han nøjes med en 9. plads. Til gengæld var det en stolt lokal rytter, der kunne stille sig øverst på podiet.
  - Jeg kunne sidde derhjemme og tage mit startnummer på og så lige gå herover til løbet i mine cykelsko, så det var helt fantastisk at være så meget på hjemmebane, sagde Kasper Klostergaard efter sejren.
  - Det var fedt at vinde over Ivan Basso, men det var i det hele taget bare stort at vinde, fortsatte han.
  